section_heading: Zemljopis
paragraph_text: Pyongyang je smješten u zapadnom dijelu Sjeverne Koreje na rijeci Taedong. Na rijeci postoji nekoliko otoka. Okolica grada je planinska, ali postoji nekoliko ravnica. Planine su vrlo bogate rudama na temelju kojih se do Korejskog rata temeljio razvoj industrije (tada je prostor današnje Sjeverne Koreje bio gospodarski mnogo razvijeniji od današnje Južne Koreje). Sjeverna Koreja ima mnogo više izvora energije i rudnih bogatstava od Južne, te je zbog toga bila ranije industrijalizirana i razvijena, ali je danas ipak mnogo slabije razvijena od Južne.